1.Indledning

Artikel 7 i Rådets forordning (EU) 2020/2093 af 17. december 2020 om fastlæggelse af den flerårige finansielle ramme for årene 2021-2027 (FFR-forordningen) indeholder bestemmelser om en justering af den flerårige finansielle ramme ("FFR") i tilfælde af forsinket vedtagelse af regler eller programmer under delt forvaltning:

1.Hvis der efter den 1. januar 2021 vedtages nye regler eller programmer under delt forvaltning vedrørende strukturfondene, Samhørighedsfonden, Fonden for Retfærdig Omstilling, Den Europæiske Landbrugsfond for Udvikling af Landdistrikterne, Den Europæiske Hav- og Fiskerifond, Asyl- og Migrationsfonden, Fonden for Intern Sikkerhed og instrumentet for grænseforvaltning og visa under Fonden for Integreret Grænseforvaltning, overføres de beløb, der svarer til de tildelinger, der ikke anvendes i 2021, til hvert af årene 2022-2025 i lige store trancher, og de tilsvarende FFR-lofter justeres i overensstemmelse hermed.

2.Kommissionen underretter Europa-Parlamentet og Rådet om resultatet af eventuelle justeringer i henhold til stk. 1.

Som følge af den sene aftale om FFR 2021-2027 blev de forskellige retsakter, der fastsætter bestemmelser for gennemførelsen af fondene, først vedtaget i midten af 2021: Den Europæiske Fond for Regionaludvikling (EFRU), Samhørighedsfonden, Den Europæiske Socialfond (ESF+), Fonden for Retfærdig Omstilling (FRO), Den Europæiske Hav- og Fiskerifond (EHFAF),Asyl-, Migrations- og Integrationsfonden (AMIF), Fonden for Intern Sikkerhed og instrumentet for grænseforvaltning og visa under Fonden for Integreret Grænseforvaltning (IGFV). For Den Europæiske Landbrugsfond for Udvikling af Landdistrikterne (ELFUL) blev overgangsforordningen for 2021 og 2022 vedtaget i december 2020.

De fleste programmer (bortset fra ELFUL-programmerne, der blev vedtaget fuldt ud i 2021) kunne derfor ikke vedtages i 2021, og man var heller ikke langt nok fremme med dem til at kunne udnytte proceduren med fremførsel af bevillinger i medfør af finansforordningens artikel 12, stk. 2, litra a). Tildelinger, der hverken blev anvendt i 2021 eller fremført, skal overføres til efterfølgende år ved hjælp af en justering af FFR i henhold til FFR-forordningens artikel 7.

Justeringen af FFR-lofterne ledsages af forslag til ændringsbudget nr. 1/2022, der afspejler virkningen af denne overførsel på forpligtelsesbevillingerne for 2022. Justeringen og vedtagelsen af ændringsbudgettet er nødvendige betingelser for gennemførelsen i 2022 af alle programmer, som i 2021 ikke var vedtaget på tidspunktet for den første tranche af budgetforpligtelser og udbetalingen af forfinansiering under disse programmer.

2.Justeringens anvendelsesområde

FFR-forordningens artikel 7 finder udelukkende anvendelse på de ni fonde, der er angivet i artikel 7, stk. 1 (fondene), og desuden kun på den del af disse fonde, der er afsat til gennemførelse under delt forvaltning.

Justeringen finder anvendelse, hvis der efter den 1. januar 2021 vedtages nye regler eller programmer under delt forvaltning. Hvis partnerskabsaftaler, der ifølge forordningen om fælles bestemmelser er påkrævet for visse fonde, indeholder bestemmelser om bidrag fra fonde henhørende under nævnte forordning til andre programmer eller fonde, jf. artikel 14 og 26 i forordningen om fælles bestemmelser, medtages sådanne bidrag kun i omprogrammeringen, hvis det modtagende instrument hører under de fonde, der er angivet i FFR-forordningens artikel 7, stk. 1. Midler fra EFRU inden for rammerne af ETS/Interreg under udgiftsområde 2a indgår i omprogrammeringen.

For alle fondene er foranstaltninger, der gennemføres af Kommissionen under direkte forvaltning (såsom teknisk bistand på Kommissionens initiativ inden for rammerne af alle fonde, innovative foranstaltninger eller komponenter i ESF+, EHFAF, AMIF, Fonden for Intern Sikkerhed og IGFV under direkte eller indirekte forvaltning), samt de beløb, der overføres fra Samhørighedsfonden til Connecting Europe-faciliteten, udelukket fra omprogrammeringen, da de ikke er omfattet af programmer som omhandlet i FFR-forordningens artikel 7.

For AMIF, Fonden for Intern Sikkerhed og IGFV er tildelinger til de respektive tematiske faciliteter udelukket fra omprogrammeringen, selv om disse aktiviteter kan gennemføres under delt forvaltning.

Bidrag fra andre instrumenter og programmer, herunder instrumenter og programmer under udgiftsområde 6, til de fonde, der er omhandlet i FFR-forordningens artikel 7, stk. 1, er ikke omfattet af omprogrammeringen.

3.Resultater af justeringen

De tildelinger i form af forpligtelsesbevillinger, der ikke blev anvendt i 2021 til programmer under delt forvaltning, jf. FFR-forordningens artikel 7, beløber sig til 48 988 299 856 EUR i løbende priser. Dette svarer til de forpligtelsesbevillinger for 2021, der efter planen skulle gennemføres under delt forvaltning, men som på grund af den sene vedtagelse af de tilsvarende programmer hverken kunne anvendes i 2021 eller fremføres til 2022.

Nedenstående tabel viser fordelingen pr. fond af de forpligtelser for 2021, der skal gennemføres under delt forvaltning, idet der skelnes mellem de forpligtelser, der er indgået forpligtelser for i 2021, og de forpligtelser, der er fremført, samt dem, der skal overføres i henhold til FFR-forordningens artikel 7:

(EUR, løbende priser) Fond Tildeling for 2021 Vedtaget i 2021 Fremførsel Overført

i henhold til FFR-forordningens artikel 7 Den Europæiske Socialfond Plus ESF+ 12 703 321 468 0 0 12 703 321 468 Den Europæiske Socialfond Plus — bidrag til Fonden for Retfærdig Omstilling ESF+ / FRO 14 353 437 0 0 14 353 437 Den Europæiske Socialfond Plus — bidrag til instrumentet for grænseforvaltning og visa ESF+ / IGFV 23 084 677 0 0 23 084 677 Samhørighedsfonden Samhørighedsfonden 4,667 326 227 0 0 4 667 326 227 Samhørighedsfonden — bidrag til instrumentet for grænseforvaltning og visa Samhørighedsfonden / IGFV 11 942 427 0 0 11 942 427 Den Europæiske Fond for Regionaludvikling EFRU 27 682 703 881 0 0 27 682 703 881 Den Europæiske Fond for Regionaludvikling — bidrag til Fonden for Retfærdig Omstilling EFRU / FRO 57 412 634 0 0 57 412 634 Den Europæiske Fond for Regionaludvikling — bidrag til instrumentet for grænseforvaltning og visa EFRU / IGFV 45 229 523 0 0 45 229 523 Den Europæiske Fond for Regionaludvikling — territorialt samarbejde EFRU / territorialt samarbejde 1 216 170 898 0 0 1 216 170 898 Subtotal udgiftsområde 2a 46 421 545 172 0 0 46 421 545 172 Fonden for Retfærdig Omstilling FRO 1 133 029 041 0 0 1 133 029 041 Den Europæiske Hav-, Fiskeri- og Akvakulturfond EHFAF 648 270 207 0 0 648 270 207 Den Europæiske Hav-, Fiskeri- og Akvakulturfond — bidrag til instrumentet for grænseforvaltning og visa EHFAF / IGFV 1 376 095 0 0 1 376 095 Subtotal udgiftsområde 3 1 782 675 343 0 0 1 782 675 343 Asyl- og Migrationsfonden AMIF 397 437 000 0 0 397 437 000 Instrumentet for grænseforvaltning og visa under Fonden for Integreret Grænseforvaltning IGFV 278 499 341 0 0 278 499 341 Subtotal udgiftsområde 4 675 936 341 0 0 675 936 341 Fonden for Intern Sikkerhed Fonden for Intern Sikkerhed 108 143 000 0 0 108 143 000 Subtotal udgiftsområde 5 108 143 000 0 0 108 143 000 I ALT 48 988 299 856 0 0 48 988 299 856

I henhold til FFR-forordningens artikel 7 overføres de tildelinger, der ikke blev anvendt i 2021, og som ikke fremføres, i lige store trancher til hvert af årene 2022-2025 som vist i nedenstående tabel.